
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1024 

11 Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός αναπληρωματικού μέλους Διοικητικού Συμ¬ 
βουλίου Εθνικού Ιδρύματος Υποδοχής και Αποκατά¬ 
στασης Αποδήμων και Παλιννοστούντων Ομογενών 
Ελλήνων. 1 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χορή¬ 
γηση δανείου σε συνάλλαγμα στη Δημόσια Επιχεί¬ 
ρηση Αερίου (ΔΕΠΑ) Α.Ε. ύψους 40.000.000 ΕΟϋ. 2 

Σύσταση Ομάδας Εργασίας για τη μελέτη εκσυγχρονι¬ 
σμού του υφισταμένου συστήματος χρηματικών δο¬ 
σοληψιών (εισπράξεων - πληρωμών) μεταξύ των 


φορέων του δημοσίου τομέα. 3 

Κήρυξη υποχρεωτικής της από 15.7.96 ΣΣΕ για τους 
όρους αμοιβής και εργασίας των εργαζομένων στις 
επιχειρήσεις ιματισμού όλης της χώρας. 4 

Τροποποίηση της 34799/1981 απόφασης Υπουργού 
Δικαιοσύνης. 5 

Μεταβίβαση αρμοδιοτήτων και δικαιώματος υπογρα¬ 
φής «Με εντολή Υπουργού» στον Υποδιοικητή της 
ΥΠΑ, Δημήτριο Γεωργαράκη . 6 

Αρμοδιότητες Ειδικού Γραμματέα Υπουργείου Μετα¬ 
φορών και Επικοινωνιών . 7 

Σύσταση οργανικής Μονάδας Πολιτικής Προστασίας 
στη Ν.Α. Αχαιας . 8 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Σταυρόπουλο Θεόδωρο του 
Ιωάννη . 9 

Συμπλήρωση της 5.139/20.8.1996 Απόφασης της Δ/ 
ντριας Υπηρ. Υπουργ. Εσωτ/κών Ν. Καστοριάς. .. 10 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στο Ν. Λάρισας.11 

Προσαρμογή του Ο.Ε.Υ. της Κοινότητας Τριλόφου Ν. 
Πιερίας στις διατάξεις του Ν. 2190/94.12 

Κατάργηση της Τοπικής Υπηρεσίας Ρούφ του 
ΟΑΕΔ.13 

Αναδιάρθρωση ορίων Τοπικής αρμοδιότητας Υπηρε¬ 
σιών του ΟΑΕΔ της περιοχής Κέντρου Αθήνας. .. 14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 010.3/4/ΑΣ 128 (1) 

Διορισμός αναπληρωματικού μέλους Διοικητικού Συμβου¬ 
λίου Εθνικού Ιδρύματος Υποδοχής και Αποκατάστασης 

Αποδήμων και Παλιννοστούντων Ομογενών Ελλήνων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη με αριθ. 1576/31.8.1990 πράξη της Συμβολαιο¬ 
γράφου Αθηνών Αννας Σίμου Κοσμάτου, με την οποία το 
Ελληνκό Δημόσιο εκπροσωπούμενο δια του Υπουργού 
Εξωτερικών, συνέστησε κοινωφελές ίδρυμα με την επω¬ 
νυμία «Εθνικό Ίδρυμα Υποδοχής και Αποκατάστασης 
Αποδήμων και Παλιννοστούντων Ομογενών Ελλήνων». 

2. Το από 23.11.1990 Προεδρικό Διάταγμα, με το οποίο 
εγκρίθηκε η σύσταση του παραπάνω ιδρύματος και κυρώ¬ 
θηκε ο οργανισμός διοίκησης και διαχείρισης αυτού (Β’ 
782). 

3. Το άρθρο 51 του Ν. 1947/1991 «Απλούστευση φο¬ 
ρολογικών διαδικασιών και άλλες ρυθμίσεις» (Α’ 70). 

4. Το άρθρο 32 του Ν. 2080/1992 «Σύσταση και κατάρ¬ 
γηση διπλωματικών και προξενιών αρχών. Ρύθμιση διοικη¬ 
τικών θεμάτων του Υπουργείου Εξωτερικών» (Α’ 153). 

5. Το άρθρο 7 του Ν. 2197/1994 «Σύσταση διπλωματι¬ 
κών αρχών και άλλες διατάξεις» (Α’ 42). 

6. Τη αριθ. 010/102/ΑΣ 40/22.3.1994 (Β’ 201) από¬ 
φαση του Υπουργού Εξωτερικών «Περί διορισμού μελών 
του Δ.Σ. του Ε.Ι.Α.Π.Ο.Ε.». 

7. Την αριθ. 010.3.1.ΑΣ 1/11.1.1996 απόφαση του 
Υπουργού Εξωτερικών περί Διορισμού αναπληρωματικού 
μέλους Διοικητικού Συμβουλίου Εθνικού Ιδρύματος Υπο¬ 
δοχής και Αποκατάστασης Αποδήμων και Παλιννοστού- 
ντων Ομογενών Ελλήνων (Β’ 22). 

8. Την από 9.10.1996 υποβληθείσα παραίτηση της 
εχούσης την ιδιότητα του αναπληρωματικού μέλους του 
Δ.Σ. Χρυσάνθης Παναγιωτοπούλου, ΣΠΑ'. 

9. Την αριθ. Υ728α/11.10.96 απόφαση του Πρωθυ¬ 
πουργού περί καθορισμού αρμοδιοτήτων του Αναπληρωτή 
Υπουργού Εξωτερικών Γεωργίου Παπανδρέου (Β’ 955). 

10. Το άρθρο 27 του Ν. 2081/1992 (Α' 154) και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Διορίζουμε ως αναπληρωματικό μέλος του Διοικητικού 
Συμβουλίου του ιδρύματος με την επωνυμία «ΕΘΝΙΚΟ 
ΙΔΡΥΜΑ ΥΠΟΔΟΧΗΣ ΚΑΙ ΑΠΟΚΑΤΑΣΤΑΣΗΣ ΑΠΟΔΗ¬ 
ΜΩΝ ΚΑΙ ΠΑΛΙΝΝΟΣΤΟΥΝΤΩΝ ΟΜΟΓΕΝΩΝ ΕΛΛΗΝΩΝ 
(ΕΙΥΑΠΟΕ)» για το χρονικό διάατημα μέχρι τη λήξη της θη¬ 
τείας αυτού, το Βασίλειο Μπορνόβα, ΓΠΑ’. 

Κατά τα λοιπά ισχύει η αριθ. 010/102/ΑΣ 40/22.3.1994 
απόφασή μας (Β’ 201). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1996 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΠΟΣ ΠΑΠΑΝΔΡΕΟΥ 

-♦- 

Αριθ. 2053296/7340/0025 (2) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων (ΕΙΒ) για τη χορήγηση 
δανείου σε συνάλλαγμα στη Δημόσια Επιχείρηση Αε¬ 
ρίου (ΔΕΠΑ) Α.Ε. ύψους 40.000.000 ΕΟΙ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 (ΦΕΚ 143/Α/ 
12.7.95). 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ ΑΡΙΘ. 39/22.8.96) 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης του 
Ελληνικού Δημοσίου. 

3. Την απόφαση του Διοικητικού Συμβουλίου της ΔΕΠΑ 
Α.Ε. της συνεδρίασης 436/21.6.96 με την οποία εγκρίνε- 
ται η δανειοδότηση αυτή. 

4. Τη με αριθμό 40929/1.7.1996 επιστολή της Δημό¬ 
σιας Επιχείρησης Αερίου (ΔΕΠΑ) Α.Ε. για την παροχή εγ¬ 
γύησης του Ελληνικού Δημοσίου. 

5. Το από 24.10.1996 ΤΕΕΡΑΧ της Ευρωπαϊκής Τράπε¬ 
ζας Επενδύσεων σχετικά με τους όρους της πρώτης εκτα- 
μίευσης ποσού 40 εκατ. ΕΟΙΙ. 

6. Το με αριθ. 18782/ΔΕΚΟ 696/30.6.1996 έγγραφο 
του Υπουργείου Εθνικής Οικονομίας σχετικά με το ανώ¬ 
τατο όριο δανεισμού της ΔΕΠΑ Α.Ε. 

7. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α/ 
4.10.96 (ΦΕΚ 922 Β/7.10.96) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», αποφασίζουμε: 

Παρέχουμε την εγγύηση του Ελληνικού Δημοσίου προς 
την Ευρωπαϊκή Τράπεζα Επενδύσεων (ΕΙΒ) για τη μεταξύ 
αυτής και της Δημοσίας Επιχείρησης Αερίου (ΔΕΠΑ) Α.Ε. 
σύναψη δανείου σε συνάλλαγμα ποσού σαράντα εκατομ¬ 
μυρίων (40.000.000) ΕΟυ. 

Με την εγγύηση αυτή αναλαμβάνουμε την υποχρέωση 
να καλύψου με τις υποχρεώσεις της ΔΕΠΑ Α.Ε. που θα 
απορρέουν από τη σύμβαση εγγύησης που έχει υπογρά¬ 
φει απ' ευθείας μεταξύ του Ελληνικού Δημοσίου και της 
ΕΙΒ. 

Η ΕΙΒ παρακαλείται να μας στείλει θεωρημένο αντί¬ 
γραφο της σχετικής δανειακής σύμβασης. 

Καθορίζουμε προμήθεια υπέρ του Δημοσίου για την πα¬ 
ρεχόμενη εγγύηση του 0,5% η οποία θα υπολογίζεται και 


θα αποδίδεται σ' αυτό από τη ΔΕΠΑ Α.Ε. σύμφωνα με τα 
οριζόμενα στο έγγραφό μας αριθ. 2009593/1391/ 
7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1996 

Ο ΥΦΥΠΟΥΡΓΟΣ 

ΝΙΚ. ΧΡΙΣΤ ΟΔΟ ΥΛΑΚΗΣ 
-♦- 

Αριθ. 2073243/8966/0004 (3) 

Σύσταση Ομάδας Εργασίας για τη μελέτη εκσυγχρονισμού 
του υφισταμένου συστήματος χρηματικών δοσοληψιών 
(εισπράξεων - πληρωμών) μεταξύ των φορέων του δη¬ 
μοσίου τομέα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα της κεφαλαιαγοράς, φορο¬ 
λογικές ρυθμίσεις και άλλες διατάξεις» (Α 178). 

β) Του άρθρου 13 του Ν. 2346/95 «Δαπάνες κίνησης 
των μετακινουμένων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (Α’ 220). 

γ) Της παρ. 5 του άρθρου 105 του Ν. 1892/90 «Για τον 
εκσυγχρονισμό και την ανάπτυξη και άλλες διατάξεις» (Α’ 
101 ). 

δ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α' 43) όπως συμπληρώθηκε με την παρ. 1 
του άρθρου 23 του Ν. 2085/92 (Α* 170). 

ε) Του άρθρου 27 του Ν. 2081 /92 «Ρύθμιση του θεσμού 
των Επιμελητηρίων κ.λπ.» (Α’ 154). 

στ) Του άρθρου 29, παρ. 4 του Ν. 1558/85 «Κυβέρνηση 
και Κυβερνητικά Όργανα» (Α' 137). 

ζ) Του άρθρου 89 του Π.Δ. 284/88 «Οργανισμός 
Υπουργείου Οικονομικών» (Α’ 128). 

η) Του άρθρου 1 του Π.Δ. 79/90 «Τροποποίηση των 
Π.Δ. 284/88 και 551/88» (Α’ 37). 

2. Τη μελέτη που εκπονήθηκε από επιστημονική ομάδα 
του Κέντρου Προγραμματισμού και Οικονομικών Ερευνών 
(ΚΕΠΕ) με αντικείμενα: «Αλληλόχρεοι Λογαριασμοί του 
Δημοσίου» (Σεπτέμβριος 1996). 

3. Την αριθ. 1092170/1378/0006Α/15.10.91 από¬ 
φαση «Μεταβίβαση της εξουσίας να υπογράφουν «Με ετ- 
νολή Υπουργού» στον Γενικό Γραμματέα κ.λπ.» (Β’ 846) 
ως και την αριθ. 1031920/305/0006Α/18.3.1994 όμοια 
(Β’ 185). 

4. Την υφισταμένη ανάγκη εκκαθάρισης και τακτοποίη¬ 
σης των αλληλόχρεων λογαριασμών των φορέων του δη¬ 
μοσίου τομέα, αποφασίζουμε: 

1. Συνιστούμε Ομάδα Εργασίας για τη μελέτη εκσυγ¬ 
χρονισμού του υφισταμένου συστήματος εισπράξεων - 
πληρωμών των απαιτήσεων των φορέων του δημόσιου το¬ 
μέα μεταξύ τους, και ορίζουμε ως μέλη της, τους κατω¬ 
τέρω υπαλλήλους του Γ.Λ. Κράτους, με βαθμό Α’, του κλά¬ 
δου ΠΕ - Δημοσιονομικών: 

α. Δημήτριο Σκούφη, Προϊστάμενο της Δ49-Δ/νσης 
Χρηματοδοτικού Προγραμματισμού και Διαχείρισης Κρα¬ 
τικών Διαθεσίμων. 

β. Ελευθέριο Φούκα, Προϊστάμενο του Ε τ Τμήματος της 
Δ20 - Δ/νσης Προϋπολογισμού. 

γ. Γεώργιο Παπαδόπουλο, Προϊστάμενο του Γ’ Τμήμα¬ 
τος της Δ39 - Δ/νσης Ν.Π.Δ.Δ. 

δ. Ελένη Μυλωνά, Προϊσταμένη του Β' Τμήματος της 
Δ25 - Δ/νσης Κίνησης Κεφαλαίων, Εγγυήσεων, Δανείων 
και Αξιών. 

ε) Παναγιού Σπυροπούλου, Προϊσταμένη Τμήματος και 
τον 

στ) Κων/νο Κωστή, Ειδικό Επιστημονικό Συνεργάτη τ ου 
Κ.Ε.Π.Ε. και Ειδικό Σήμβουλο του Υπουργού Οικονομι¬ 
κών. 

2. Πρόεδρος της Ομάδας Εργασίας ορίζεται ο Δημή- 
τριος Σκούφης και Γραμματέας αυτής ο υπάλληος του 
Γ.Λ. Κράτους Σπυρίδων Μπέκας με βαθμό Α’ του κλάδου 
ΠΕ - Δημοσιονομικών. 

3. Έργο της Ομάδας Εργασίας είναι: 

α. Μελέτη του υφισταμένου συστήματος αλληλοχρέω- 
σης και χρηματικών δοσοληψιών μεταξύ των φορέων του 
δημόσιου τομέα. 

β. Καταγραφή των υφισταμένων προβλημάτων που δη- 
μιουργούνται τόσο μεταξύ των ανωτέρω φορέων, αλλά και 
στη γενικότερη οικονομική δραστηριότητα, από τη μεταξύ 
τους ληψοδοσία. 

γ. Διατύπωση προτάσεων προς την κατεύθυνση: α) της 
εκκαθάρισης των χρεών που έχουν συσσωρευθεί μεταξύ 
των φορέων του δημοσίου, β) ανάληψης του έργου αυτού 
από Υπηρεσία του Γ.Λ. Κράτους η οποία και θα παρακο¬ 
λουθεί διαχρονικά τις οικονομικές δοσοληψίες όλων των 
φορέων αυτών, γ) εκσυγχρονισμού του υφισταμένου συ¬ 
στήματος εισπράξεων - πληρωμών των απαιτήσεων - υπο¬ 
χρεώσεων των φορέων, δ) λήψης των απαιτουμένων θε¬ 
σμικών και οργανωτικών μέτρων δια της τροποποίησης και 
συμπλήρωσης της κείμενης νομοθεσίας. 

4. Η Ομάδα Εργασίας κατά την εκτέλεση του έργου της 
θα λάβει υπόψη της και θα αξιοποιήσει: α) τα ερωτηματο¬ 
λόγια που συμπλήρωσαν τα Ν.Π.Δ.Δ. και τα Ν.Π.Ι.Δ. του 
δημοσίου τομέα των οποίων ο προϋπολογισμός του 1994 
υπερέβαινε τα 100.000.000 δρχ., ύστερα από το αριθ. 
2941/4.4.95 έγγραφο του Υπουργού Οικονομικών και β) 
τη σχετική με το έργο μελέτη του ΚΕΠΕ. 

5. Η Ομάδα Εργασίας θα συνεδριάζει στο κεντρικό κα¬ 
τάστημα του Γ.Λ. Κράτους (Πανεπιστημίου 37) εκτός 
ωρών εργασίας. 

Στον Πρόεδρο, τα μέλη και το Γραμματέα της ανωτέρω 
Ομάδας Εργασίας θα καταβληθεί σχετική αποζημίωση 
κατά παρέκκλιση των κειμένων διατάξεων, που θα καθορι- 
σθεί με άλλη απόφαση. 

6. Το έργο της Ομάδας Εργασίας θα περατωθεί εντός 3 
μηνών από την έκδοση της απόφασης αυτής. 

7. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
700.000 δρχ. για το τρέχον οικονομικό έτος, που θα καλυ¬ 
φθεί από τις πιστώσεις που έχουν εγγράφει στον Προϋπο¬ 
λογισμό του Υπουργείου Οικονομικών (Ειδ. Φορέας 23/ 

140 ΚΑΕ 0515) και 350.000 δρχ. περίπου για το επόμενο 
οικονομικό έτος, που θα καλυφθεί από τις πιστώσεις που 
θα εγγραφούν στον Προϋπολογισμό του ανωτέρω Υπουρ¬ 
γείου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1996 

Με εντολή Υπουργού 
Ο Γενικός Γραμματέας 

ΧΑΡΗΣ ΑΛΑΜΑΝΟΣ 

-♦- 

Αριθ. 13588 (4) 

Κήρυξη υποχρεωτικής της από 15.7.96 ΣΣΕ για τους 

όρους αμοιβής και εργασίας των εργαζομένων στις επι¬ 
χειρήσεις ιματισμού όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΣΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 16ης Οκτωβρίου 
1996. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιό πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 15.7.96 ΣΣΕ για 
τους όρους αμοιβής και εργασίας των εργαζομένων στις 
επιχειρήσεις ιματισμού όλης της χώρας για όλους τους ερ¬ 
γοδότες και εργαζόμενους του κλάδου που αφορά αυτή. 

2) Η ισχύς της απόφασης αυτής αρχίζει από 9 Αυγού- 
στου 1996. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1996 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 

-♦- 

Αριθ. 121281 (5) 

Τροποποίηση της 34799/1981 απόφασης Υπουργού Δι¬ 
καιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 1) των άρθρων 160 και 161 του Κώδικα 
Δικηγόρων, όπως αυτά αντικαταστάθηκαν από τα άρθρα 
24 και 25 του Ν. 723/1977, 2) και την αριθ. 22/1996 από¬ 
φαση του Διοικητικού Συμβουλίου Συλλόγου Καλαμάτας, 
αποφασίζουμε: 

Τροποποιούμε την υπ' αριθμ. 34799/1981 απόφασή 
μας, με την οποία καθορίστηκε το παρακρατούμενο από 
το Δικηγορικό Σύλλογο Καλαμάτας ποσοστό από την προ¬ 
καταβαλλόμενη σ' αυτόν αμοιβή των μελών του για την σύ¬ 
νταξη από αυτά ιδιωτικών εγγράφων ή σχεδίων δημοσίων 
εγγράφων περί πάσης φύσεως δικαιοπραξιών, και την πα- 




10668 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ραστασή τους κατά την υπογραφή των συμβολαίων, και 
καθορίζουμε αυτό σε ποσοστό 81% επί του συνόλου της 
προκαταβαλλόμενης αμοιβής ανεξαρτήτως ποσού. 

Κατά τα λοιπά ισχύει η προαναφερόμενη με αριθ. 
34799/981 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1996 

Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΝΤΑΪΛΙΑΝΑΣ 

-♦- 

Αριθ. Δ10/Α/42697/2897 (6) 

Μεταβίβαση αρμοδιοτήτων και δικαιώματος υπογραφής 

«Με εντολή Υπουργού» στον Υποδιοικητή της ΥΠΑ, 

Δημήτριο Γεωργαράκη. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) του Ν.Δ. 714/70 «περί ιδρύσεως Δ/ 
νσεως Εναερίων Μεταφορών παρά τω Υπουργεία) Συγκοι¬ 
νωνιών και Οργανώσεοος της Υ.Π.Α.» (ΦΕΚ 238/Α) όπα>ς 
τροποποιήθηκε με το Ν. 1340/83 «Τροποποίηση διατά¬ 
ξεων του Ν.Δ. 714/70 «περί ιδρύσεως κ.λπ.» (ΦΕΚ 35Α). 

β) Του Π.Δ. 56/89 «Οργανισμός της Υπηρεσίας Πολιτι¬ 
κής Αεροπορίας του Υπουργείου Μεταφορών και Επικοι¬ 
νωνιών» (ΦΕΚ 28Α) όπως τροποποιήθηκε με το Π.Δ. 
439/89 (ΦΕΚ 190Α), το Π.Δ. 35/93 (ΦΕΚ 13Α) και το Π.Δ. 
80/96 (ΦΕΚ 62Α). 

γ) Της παραγ. Ια της υπ’ αριθ. ΔΙΟΔ/Φ.60/1/Α4061/ 
20.3.84 κοινής Υπουργικής απόφασης «περί μεταφοράς 
αρμοδιοτήτων του Υπουργείου Προεδρίας της Κυβέρνη¬ 
σης στα άλλα Υπουργεία» (ΦΕΚ 155Β) που εκδόθηκε βά¬ 
σει του άρθρου 3 παρ. 1 του Ν. 51 /75 «περί αναδιοργανώ- 
σεως των δημοσίων πολιτικών υπηρεσιών» (ΦΕΚ 123Α) 
όπα>ς τροποποιήθηκε με το άρθρο 12 παρ. 1 του Ν. 
1256/82 (ΦΕΚ 65Α). 

δ) Της υπ’ αριθ. ΔΙ/Β/27438/7198/8.7.85 απόφασης 
του Υπουργού Συγκοινωνιών «περί καθορισμού του αριθ¬ 
μού των επιτρεπομένων ημερών παραμονής εκτός έδρας 
των υπαλλήλων της Υ.Π.Α.» (ΦΕΚ 452Β). 

ε) Της υπ’ αριθ. 1700/13.2.76 απόφασης του Υπουρ¬ 
γού Προεδρίας της Κυβέρνησης «περί καθορισμού του 
αριθμού των επιτρεπομένων ημερών παραμονής εκτός 
έδρας των πολιτικών δημοσίων υπαλλήλων, κινουμένων 
δΓ εκτέλεσιν υπηρεσίας» (ΦΕΚ 271 Β) όπως τροποποιή¬ 
θηκε με την υπ’ αριθ. 1833/16.2.79 απόφαση (ΦΕΚ 
221 Β). 

στ) Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137Α) καθώς και του άρθρου 
29Α αυτού, όπως προστέθηκε με το άρθρο 27 του Ν. 
2081/92 (ΦΕΚ 154Α). 

ζ) Της υπ’ αριθ. Δ10/Α/11775/824/28.3.91 απόφασης 
του Υπουργού Μεταφορών και Επικοινωνιών «περί μετα¬ 
βίβασης αρμοδιοτήτων και δικαιώματος υπογραφής «Με 
Εντολή Υπουργού» στους Διοικητή, Υποδιοικητή, κ.λπ.» 
(ΦΕΚ 189Β). 

η) Της παρ. 1 του άρθρου έκτου του Ν. 2338/95 «Κύ¬ 
ρωση Σύμβασης Ανάπτυξης του νέου Διεθνούς Αεροδρο¬ 


μίου, της Αθήνας στα Σπάτα, ίδρυση της Εταιρείας «Διε¬ 
θνής Αερολιμένας Αθηνών Α.Ε.» έγκριση περιβαλλοντι¬ 
κών όρων και άλλες διατάξεις» (ΦΕΚ Α 202). 

θ) Της υπ’ αριθ. Δ10/Α/33889/2128/2.8.95 απόφασης 
του Υπουργού Μεταφορών και Επικοινωνιών «περί καθο¬ 
ρισμού του αριθμού των επιτρεπομένων ημερών παραμο¬ 
νής εκτός έδρας των υπαλλήλων ΥΠΑ και μεταβίβαση αρ¬ 
μοδιοτήτων και δικαιώματος υπογραφής «Με εντολή 
Υπουργού» σε υφιστάμενα όργανα» (ΦΕΚ Β 692). 

2. Το από 15.3.96 Π. Δ/γμα «Αποδοχή παραιτήσεων του 
Διοικητή και του Υποδιοικητή της Υπηρεσίας Πολιτικής 
Αεροπορίας και διορισμός νέου Διοικητή και Υποδιοικητή» 
(ΦΕΚ Γ 58). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την ανάγκη διασφάλισης της αποδοτικής λειτουργίας 
της Υ.Π.Α. και της ταχείας διεκπεραίωσης των υποθέσεών 
της στα πλαίσια ενίσχυσης της αποκέντρωσης, αποφασί¬ 
ζουμε: 

Αρθρο 1 

Μεταβιβάζουμε στον Υποδιοικητή της ΥΠΑ Δημήτριο 
Γεωργαράκη την αρμοδιότητα και το δικαίωμα να υπογρά¬ 
φει «Με Εντολή Υπουργού» πράξεις έγκρισης εκτάκτων 
μετακινήσεων εκτός έδρας στο εσωτερικό των υπαλλή¬ 
λων αυτής, για εκτέλεση υπηρεσίας πέραν των δέκα (10) 
ημερών το μήνα, στα πλαίσια των δίκαιουμένων ημερών 
μετακίνησης. 

Άρθρο 2 

Με την παρούσα καταργείται κάθε άλλη διάταξη που 
ρυθμίζει κατά τρόπο διαφορετικό το θέμα στο οποίο ανα- 
φέρεται η απόφαση αυτή. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

Αριθ. οικ. 34568/325 (7) 

Αρμοδιότητες Ειδικού Γραμματέα Υπουργείου Μεταφο¬ 
ρών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 25 παρ. 4, 26 παρ. 2, 28, 29 και 29Α του Ν. 
1558/1989 «Κυβέρνηση και Κυβερνητικά Όργανα». 

2. Το Π.Δ. 149/1992 «Οργανισμός του Υπουργείου Με¬ 
ταφορών και Επικοινωνιών». 

3. Την αριθ. 36353/372/1995 κοινή υπουργική από¬ 
φαση «Σύσταση Διοικητικού Τομέα και θέσης Ειδικού 
Γραμματέα στο Υπουργείο Μεταφορών και Επικοινωνιών» 
(ΦΕΚ 1042/Β). 

4. Την αριθ. 36500/377/1995 κοινή υπουργική απά- 
φαση «Μεταβίβαση αρμοδιοτήτων και δικαιώματος υπο¬ 
γραφής» «Με εντολή Υπουργού» ή «Με εντολή Υφυπουρ- 

γού» κατά περίπτωση στους Γενικό Γραμματέα του 
Υπουργείου, Γενικό Γραμματέα Επικοινωνιών και Προϊ¬ 
σταμένους των οργανικών μονάδων των Κεντρικών Υπη¬ 
ρεσιών του Υπουργείου Μεταφορών και Επικοινωνιών» 
(ΦΕΚ 1020/Β). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

1. Στον ειδικό Γραμματέα - Προϊστάμενο του Διοικητι¬ 
κού τομέα του Υπουργείου Μεταφορών και Επικοινωνιών 
ανατίθενται οι παρακάτω αρμοδιότητες: 

Η εποτεία και ο συντονισμός για εντονότερη ενεργοποί¬ 
ηση και ταχύτερη αντιμετώπιση και επίλυση των θεμάτων 
του τομέα των Μεταφορών και Επικοινωνιών που ανάγο¬ 
νται στις αρμοδιότητες των Γενικών Διευθύνσεων Μετα¬ 
φορών, Διοικητικής Υποστήριξης και Επικοινωνιών και 
αφορούν την περιοχή Μακεδονίας — Θράκης και ειδικό¬ 
τερα: 

α. Η παρακολούθηση των θεμάτων που αφορούν στη 
διενέργεια οδικών μεταφορών επιβατών και εμπορευμά¬ 
των από την Ελλάδα προς τις άλλες Βαλκανικές χώρες και 
αντίστροφα, η συγκέντρωση στοιχείων και πληροφοριών 
για τα προβλήματα που αντιμετωπίζουν οι Έλληνες μετα¬ 
φορείς και εξαγωγείς και η υποβλή προτάσεων για επί¬ 
λυσή τους. 

β. Η διερεύνηση των δυνατοτήτων ανάπτυξης των επι¬ 
βατικών μεταφορών από την Ελλάδα προς το εξωτερικό 
και αντίστροφα μέσω του οδικού δικτύου και των συνορια¬ 
κών διαδρόμων της Βόρειας Ελλάδας και η εισήγηση αξιο¬ 
ποίησης των δυνατοτήτων αυτών. 

Η επικουρία του Υπουργού και η εισήγηση για τη χά¬ 
ραξη, διαμόρφωση και εφαρμογή της πολιτικής των μετα¬ 
φορών και επικοινωνιών στην περιοχή αρμοδιότητάς του. 

Η πληροφόρηση και ενημέρωση επί θεμάτων σχετιζο- 
μένων με τις αρμοδιότητες του Υπουργείου και των επο- 
πτευομένων, υπ’ αυτού οργανισμών, σε τοπικό επί¬ 
πεδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝ1ΔΗΣ 

-♦- 

Αριθ. 9316 (8) 

Αριθ. αποφ. 119/96 

Σύσταση οργανικής Μονάδας Πολιτικής Προστασίας 
στη Ν.Α. ΑχαΤας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ Ν. ΑΧΑΙΑΣ 
Έχοντας υπόψη: 

1. Τις διατάξεις του άρθρου 104 του Π.Δ. 30/96 (ΦΕΚ Α 
21) «κώδικας Νομαρχιακής Αυτ/σης». 

2. Τις διατάξεις της παραγράφου 2 του άρθρου 7 παρ. 3 
άρθρου 16 του Ν. 2344/95 (ΦΕΚ 212/11.10.95 Τεύχος 
Α'). 

3. Την αριθμ. 127/16.10.95 παλαιότερη απόφαση του 
Ν.Σ. ΑχαΤας. 

4. Το αριθμ. 25099/29.5.96 έγγραφο της Γ.Γ. Πολιτι¬ 
κής Προστασίας του ΥΠ. ΕΣ, Δημ. Διοΐκ. και Αποκέντρω¬ 
σης και 


5. Την από 3.9.96 εισηγητική πρόταση της ΝΈ. Διοίκη¬ 
σης, Οικονομικής Διαχείρισης και χρηματοδοτικών προ¬ 
γραμμάτων, ομόφωνα αποφασίζει: 

Στη Ν.Α. Αχαιός, συνιστάται οργανική μονάδα Πολιτικής 
Προστασίας, ανεξάρτητη από την ΠΣΕΑ και λειτουργεί σε 
επίπεδο τμήματος, υπαγόμενη απευθείας στον Νομάρχη 
και στην οποία ανατίθεται η εξειδίκευση του σχεδιασμού 
σε τοπικό επίπεδο στα ζητήματα οργάνωσης των υπηρε¬ 
σιών της Ν.Α. για την αντιμετώπιση φυσικών, τεχνολογι¬ 
κών ή άλλων καταστροφών. 

Επιπλέον η Μονάδα πολιτικής προστασίας σε περί¬ 
πτωση έκτακτης ανάγκης έχει συντονιστικό, επιτελικό και 
επιχειρησιακό ρόλο. 

Η Μονάδα Πολιτικής Προστασίας έχει δικό της χώρο στο 
οποίο συγκροτείται και κέντρο επιχειρήσεων. 

Ειδικότερα για την αντιμετώπιση των τρεχουσών διαδι¬ 
κασιών που αφορούν στην αντισεισμική θωράκιση του Νο¬ 
μού ο ΤΑΣΠ (Τομέας Αντισεισμικής Προστασίας) αποτελεί 
μέρος της Πολιτικής Προστασίας, διατηρώντας όμως τα 
ιδιαίτερα χαρακτηριστικά του με δεδομένο ότι ο Ν. 

1349/88 εξακολουθεί να ισχύει με τις παρακάτω αρμοδιό¬ 
τητες όπως αυτές αποφασίσθηκαν από το Ν. Συμβούλιο 
με την αριθ. 127/16.10.95 απόφασή του. 

Μεριμνά για τη σύνταξη - εξειδίκευση και εφαρμογή 
σχεδίων έκτακτης ανάγκης για την αντιμετώπιση των σει¬ 
σμών. 

Προτείνει και συμμετέχει στην εκπόνηση μελετών για 
εκπαιδευτικά - ενημερωτικά προγράμματα στα σχολεία, 
σε συνεργασία με τους αρμόδιους φορείς (ΟΑΣΠ κ.λπ.) 
και φροντίζει για τη συνεχή ενημέρωση των μαθητών και 
άλλων κοινωνικών ομάδων όπως επίσης και του ευρύτε¬ 
ρου πληθυσμού του Νομού, σε θέματα που αφορούν το 
φαινόμενο σεισμός. 

Προετοιμάζει και συμμετέχει σε ασκήσεις ετοιμότητας 
τόσο σε τοπικό, όσο και σε Εθνικό ή Διεθνές Επίπεδο. 
Φροντίζει για το συντονισμό και άρση επικινδυνοτήτων σε 
δημοσίους χώρους, προτείνει και ελέγχει την εκπόνηση 
μελετών για την αντισεισμική προστασία του Νομού. 

Παρακολουθεί και συντονίζει την κινητοποίηση όλων 
των υπηρεσιών της Νομαρχιακής Αυτοδιοίκησης σε περί¬ 
πτωση σεισμού, των υλικών μέσων της Νομαρχίας και πι¬ 
θανής βοήθειας, σε περίπτωση καταστροφής. 

Έχει επιστημονικό συμβουλευτικό ρόλο για την Νομ. 
Αυτοδ/ση και συμμετέχει στο Σ.Ν.Ο. 

Φροντίζει για την εξεύρεση χώρων και οργάνωσή τους 
για κατακλυσμούς, χώρους συγκεντρώσεως, οδοί διαφυ¬ 
γής, ιατρική φροντίδα για τους πληγέντες κ.λπ. 

Συνεργάζεται με φορείς Αντισεισμικής προστασίας και 
πανεπιστήμια σε τοπικό - εθνικό και διεθνές επίπεδο, 
συμμετέχει σε σεμινάρια, συνέδρια και εκπαιδευτικά προ¬ 
γράμματα και αναπτύσσει δραστηριότητες με τους παρα¬ 
πάνω φορείς σε θέματα που άπτονται του αντικειμένου 
του. 

Σε συνεργασία με τη Δ/νση Έργων κινητοποιεί τα κλι¬ 
μάκια μηχανικών, μεριμνά για τον τεχνικό και άλλο εξοπλι¬ 
σμό των μελών του ΤΑΣΠ. 

Εισηγείται τα μέτρα που πρέπει να ληφθούν και της σω¬ 
στής ενημέρωσης του Νομάρχη. 

Εισηγείται στο Ν.Σ. τις ενέργειες που είναι απαραίτητες 
για την εύρυθμη λειτουργία του. 

Στον προϋπολογισμό της Ν.Α. υπάρχει κωδικός με πι¬ 
στώσεις κάθε οικονομικού έτους για την εξυπηρέτηση των 

αναγκών της πολιτικής προστασίας. 

Σύνθεση προσωπικού ήτοι αριθμός θέσεων κατηγορίας 
και κλάδου: 

Συνιστάται μία (1) θέση ΠΕ Διοικητικού - Οικονομικού - 
Τεχνικού ως Προϊσταμένου του Τμήματος Πολιτικής Προ¬ 
στασίας. 

Τρεις (3) θέσεις ΠΕ Διοικητικού - Οικονομικού - Τεχνι¬ 
κού και αφορούν την επάνδρωση του ΤΑΣΠ. 

Δύο (2) θέσεις ΤΕ Διοικητικού - Οικονομικού - Τεχνι¬ 
κού 

Δύο (2) θέσεις ΔΕ Διοικητικού 
Σύνολο θέσεων Τμήματος οκτώ (8). 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού το ύφος της 
οποίας δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβέρνησης, από δε της δημοσιεύσεώς της αρχίζει 
και η ισχύς της. 

Πάτρα, 31 Οκτωβρίου 1996 

Ο Πρόεδρος Ο Γραμματέας 

ΑΝΔΡ. ΚΑΚΟΓΙΑΝΝΗΣ Β. ΚΥΡΙΑΖΗΣ 

-♦- 

Αριθ. 26ΤΚΑ/14228 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στον Σταυρόπουλο Θεόδωρο του Ιωάννη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 26/ΤΚΑ/14228/96 απόφασή του χορηγεί στον 
Σταυρόπουλο Θεόδωρο του Ιωάννη άδεια ασκήσεως 
επαγγέλματος Κοινωνικού Λειτουργού. 

Θεσσαλονίκη, 22 Οκτωβρίου 1996 

Ο Νομάρχης 
Κ. ΠΑΠΑΔΟΠΟΥΛΟΣ 

-♦- 

Αριθ. 6.894 (10) 

Συμπλήρωση της 5.139/20.8.1996 Απόφασης της Δ/ 
ντριας Υπηρ. Υπουργ. Εσωτ/κών Ν. Καστοριάς. 

Η Δ/ΝΤΡΙΑ ΥΠ. ΥΠ.ΕΣ Ν. ΚΑΣΤΟΡΙΑΣ 
Έχοντας υπόψη: 

1) Τις διατάξεις των άρθρων 277-291 του ΔΚΚ (ΠΔ 
410/95). 

2) Την αριθμ. 25057/9.4.84 Απόφαση του Υπουργού 
Εσωτερικών (ΦΕΚ 244Β719.4.1984). 

3) Την αριθμ. 212/96 Απόφαση του Δημοτικού Συμβου¬ 
λίου Καστοριάς, αποφασίζουμε: 

Τροποποιούμε την παρ. 3 της αριθμ. 5139/20.8.1996 
(ΦΕΚ 856/Β716.9.1996) Απόφαση και συμπληρώνουμε: 
ένας (1) εκπρόσωπος του Κοινωνικού φορέα της περιο¬ 
χής. 

Κατά τα λοιπά ισχύει η προηγούμενη απόφασή μας. 


Η παρούσα να δημοσιευθεί στην Εφημερίδα της Κυβερ- 
νήσεως. 

Καστοριά, 31 Οκτωβρίου 1996 

Με εντολή Γεν. Γραμ. Περιφ. 

Η Δ/ντρια Υπ.ΥΠ.ΕΣ. 

X. ΧΑΣΟΥ 

-♦- 

Αριθ. 81 (11) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Το Ν. 1158/81 «περί οργανώσεως και διοίκησης Σχο¬ 
λών Ανωτέρας Καλλιτεχνικής εκπαίδευσης κτλ. (ΦΕΚ 
127/Α/13.5.81). 

2. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού (ΦΕΚ 174Α/1983). 

3. Τις 3758/29.1.1987 και 20347/20.5.87 εγκύκλιες 
διαταγές τηςΔ/νσης Καλών Τεχνών του Υπουργείου Πολι¬ 
τισμού σχετικά με την ίδρυση και λειτουργία Ερασιτεχνι¬ 
κών Σχολών Χορού. 

4. Το Π.Δ. 347/1986/ΦΕΚ/154/Α/6.10.1986 με το 
οποίο μεταξύ των άλλων μεταβιβάστηκε στους Νομάρχες 
η αρμοδιότητα χορήγησης άδειας ίδρυσης άδειας και λει¬ 
τουργίας Ερασιτεχνικών Σχολών Χορού πλήν του Ν. Αττι¬ 
κής. 

5. Την από 18.9.1996 αίτηση της Χαρίτου Ελισάβετ με 
τα δικαιολογητικά που τη συνοδεύουν, περί χορήγησης 
άδειας ιδρύσεως και λειτουργίας Ερασιτεχνικής Σχολής 
Χορού με την επωνυμία «Σχολή Μπαλέτου - Μπέττυ Χαρί¬ 
του». 

6. Το από 14.10.1996 Πρακτικό αυτοψίας της Επιτρο¬ 
πής ελέγχου της καταλληλότητας των κτιριακών εγκατα¬ 
στάσεων των Σχολών Καλλιτεχνικής εκπαίδευσης (άρθρο 
6 παρ. 4 του Ν. 1158/81), που συγκροτήθηκε με την 
19492/3.8.94 απόφασή μας, σύμφωνα με το οποίο κρ ίνε - 
ται κατάλληλο από κτιριακή άποψη, το επι της οδού Πανα- 
γούλη 73 στη Λάρισα και να χρησιμοποιηθεί για στέγαση 
της εν λόγω Σχολής Χορού, αποφασίζουμε: 

χορηγούμε στη Χαρίτου Ελισάβετ άδεια ίδρυσης και λει¬ 
τουργίας Ερασιτεχνικής Σχολής Χορού με την επωνυμία 
«ΣΧΟΛΗ ΜΠΑΛΕΤΟΥ ΜΠΕΤΤΥ ΧΑΡΙΤΟΥ». 

Έδρα της Σχολής ορίζεται η Λάρισα, οδός Αλεξάνδρου 
Παναγούλη 73. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λάρισα, 23 Οκτωβρίου 1996 

Ο Νομάρχης 
ΙΩΑΝΝΗΣ ΦΛΩΡΟΣ 

-φ- 

Αριθ. ΕΣ 9282 (12) 

Προσαρμογή του Ο.Ε.Υ. της Κοινότητας Τριλόφου Ν. Πιε¬ 
ρίας στις διατάξεις του Ν. 2190/94. 

Ο ΑΝΑΠΛΗΡΩΤΗΣ ΠΕΡ. Δ/ΝΤΗ Ν. ΠΙΕΡΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/1981 
«περί καταστάσεως προσωπικού των ΟΤΑ», όπως αυτές 

αντικαταστάθηκαν με αυτές της παρ. 5 του άρθρου 8 του 
Ν. 2307/1995. 

2. Των άρθρων 34 έως 38 του Ν. 2190/94. 

3. Τις διατάξεις του άρθρου 27 του Ν. 2081/92 «Προ¬ 
σθήκη άρθρου 27Α, στο Ν. 1558/85. 

4. Την αριθ. 70/1995 απόφαση του Κοινοτικού Σ/λίου 
Τριλόφου. 

5. Την αριθ. 10/1996 γνωμοδότηση του Υπηρεσιακού 
Συμβουλίου του άρθρου 5 του Ν. 1188/1981, όπως αντι- 
καταστάθηκε με τις διατάξεις του άρθρου 8 παρ. 4 του Ν. 
2307/1995, αποφασίζουμε: 

Εγκρίνουμε την προσαρμογή στις διατάξεις του Ν. 
2190/1994 του Οργανισμού Εσωτερικής Υπηρεσίας της 
Κοινότητας Τριλόφου και ορίζονται οι θέσεις αυτού ως 
εξής: 

Κατηγορία ΔΕ 

Κλάδος ΔΕΙ Διοικητικού 

Μία (1) θέση με βαθμούς Δ-Α 

Από τις διατάξεις της απόφασης αυτής δεν προκαλείται 
επι πλέον δαπάνη, σε βάρος του προϋπολογισμού της Κοι¬ 
νότητας Τριλόφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 7 Οκτωβρίου 1996 

Με εντολή Γεν. Γραμ. Περ. Κεντρ. Μακεδονίας 
Ο Πρ/νος ΔΕΣ-ΔΟΥ 
ΓΙΑΝΗΣ ΚΑΖΕΠΙΔΗΣ 

-♦- 

Αριθ. 116.238 (13) 

Κατάργηση της Τοπικής Υπηρεσίας Ρούφ του ΟΑΕΔ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69. 

2. Τις διατάξεις του Β.Δ. 405/71 (άρθρο 42 και 45) 
«Περί Οργανώσεως συγκροτήσεως και λειτουργίας των 
υπηρεσιών του Οργανισμού Απασχολήσεως Εργατικού 
Δυναμικού». 

3. Την υπ’ αριθμ. 97160/4.10.71 (ΦΕΚ 814/14.10.71 
τ.Β’) απόφαση του Διοικητή του ΟΑΕΔ με την οποία συ- 
στάθηκε η Τοπική Υπηρεσία Ρούφ. 

4. Την υπ’ αριθμ. 1802/39/8.10.96 απόφαση του Δ.Σ. 
του ΟΑΕΔ, με την οποία αποφασίσθηκε η κατάργηση της 
Τοπικής Υπηρεσίας Ρούφ και η αναδιάρθρωση των ορίων 
τοπικής αρμοδιότητας των υπηρεσιών του ΟΑΕΔ περιοχής 
κέντρου Αθήνας. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΟΑΕΔ, αποφασίζουμε: 

1. Καταργούμε από 1ης Ιανουαρίου 1997 την Τοπική 
Υπηρεσία Ρούφ του ΟΑΕΔ. 

2. Οι περιοχές της τοπικής αρμοδιότητας της καταργού- 
μενης Τοπικής Υπηρεσίας Ρούφ, από την παραπάνω ημε¬ 
ρομηνία θα υπαχθούν στην αρμοδιότητα των παρακάτω 
υπηρεσιών: 

α) Στην Τοπική Υπηρεσία Αθηνών και Γραφείο Εργασίας 
Αθηνών το τμήμα του 3ου και 4ου διαμερίσματος του Δή¬ 
μου Αθήνας. 

β) Στην Τοπική Υπηρεσία Αιγάλεω το τμήμα του Δήμου 


Αιγάλεω. 

γ) Στην Τοπική Υπηρεσία Μοσχάτου το τμήμα του Δή¬ 
μου Αγ. Ιωάννη Ρέντη και το τμήμα του Δήμου Ταύρου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 25 Οκτωβρίου 1996 

Ο Διοικητή κ.α.α. 

Γ. ΛΑΝΤΖΟΥΡΑΚΗΣ 

-♦- 

Αριθ. 116.239 (14) 

Αναδιάρθρωση ορίων Τοπικής αρμοδιότητας Υπηρεσιών 
του ΟΑΕΔ της περιοχής Κέντρου Αθήνας. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69. 

2. Τις διατάξεις του Β.Δ. 405/71 (άρθρα 14, 16, 40, 41 
και 42) «Περί Οργανώσεως συγκροτήσεως και λειτουργίας 
των υπηρεσιών του Οργανισμού Απασχολήσεως Εργατι¬ 
κού Δυναμικού». 

3. Την υπ’ αριθμ. 1802/39/8.10.96 απόφαση του Δ.Σ. 
του ΟΑΕΔ με την οποία αποφασίσθηκε η αναδιάρθρωση 
των ορίων τοπικής αρμοδιότητας των υπηρεσιών περιοχής 
κέντρου Αθήνας. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΟΑΕΔ, αποφασίζουμε: 

Αναδιαρθρώνουμε από 1ης Ιανουαρίου 1997 τα όρια 
Τοπικής αρμοδιότητας των παρακάτω Υπηρεσιών: 

1. Τοπικής Υπηρεσίας Αθηνών και Γ ραφείου Εργασίας 
Αθηνών στην τοπική αρμοδιότητά των θα υπάγονται οι πε¬ 
ριοχές: 

του 1 ου, 3ου και 4ου διαμερίσματος του Δήμου Αθήνας 
(περιοχές κέντρου Αθήνας, Πετραλώνων, Ρούφ και Κολω- 
νού). 

2. Τοπικής Υπηρεσίας Αμπελοκήπων και Γ ραφείου Ερ¬ 
γασίας Αμπελοκήπων στην τοπική αρμοδιότητά των θα 
υπάγονται οι περιοχές: 

του 7ου διαμερίσματος Αθήνας (περιοχή Αμπελοκή¬ 
πων), του Δήμου Ζωγράφου, του Δήμου Νέου Ψυχικού, 
του Δήμου Παλαιού Ψυχικού και του Δήμου Φιλοθέης. 

3. Τοπικής Υπηρεσίας Αιγάλεω στην τοπική αρμοδιότη- 
τάς της θα υπάγονται οι περιοχές: 

του Δήμου Αιγάλεω, του Δήμου Αγ. Βαρβάρας και του 
Δήμου Χαίδαρίου. 

4. Τοπικής Υπηρεσίας Δάφνης στην τοπική αρμοδιό¬ 
τητά της θα υπάγονται οι περιοχές: 

του Δήμου Δάφνης, του Δήμου Αγ. Δημητρίου, του Δή¬ 
μου Αλίμου και του Δήμου Ηλιούπολης. 

5. Τοπικής Υπηρεσίας Καλλιθέας και Γραφείου Εργα¬ 
σίας Καλλιθέας στην τοπική αρμοδιότητά των θα υπάγο¬ 
νται οι περιοχές: 

του Δήμου Καλλιθέας, του Δήμου Νέας Σμύρνης και του 
Δήμου Παλαιού Φαλήρου. 

6. Τοπικής Υπηρεσίας Καισαριανής στην τοπική αρμο¬ 
διότητά της θα υπάγονται οι περιοχές: του Δήμου Καισα- 
ριανής, του Δήμου Βύρωνος, του Δήμου Υμηττού και του 
2ου διαμερίσματος του Δήμου Αθήνας (Περιοχή Παγκρα¬ 
τίου). 

7. Τοπικής Υπηρεσίας Μοσχάτου στην Τοπική αρμοδιό- 
τητά της θα υπάγονται οι περιοχές: του Δήμου Μοσχάτου, 
του Δήμου Αγ. Ιωάννη Ρέντη και του Δήμου Ταύρου. 

8. Τοπικής Υπηρεσίας Νίκαιας στην τοπική αρμοδιότητά 
της θα υπάγονται οι περιοχές: του Δήμου Νίκαιας και του 
Δήμου Κορυδαλλού. 

9. Τοπικής Υπηρεσίας Πατησίων και Γραφείου Εργα¬ 
σίας Πατησίων στην τοπική αρμοδιότητά των θα υπάγονται 
οι περιοχές: 

του 5ου και 6ου διαμερίσματος του Δήμου Αθήνας (πε¬ 


ριοχές Πατησίων - Κυψέλης) και του Δήμου Γαλατσίου. 

10. Τοπικής Υπηρεσίας Περιστεριού και Γραφείου Ερ¬ 
γασίας Περιστεριού στην Τοπική αρμοδιότητά των θα υπά¬ 
γεται η περιοχή του Δήμου Περιστεριού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 25 Οκτωβρίου 1996 

Ο Διοικητή κ.α.α. 

Γ. ΛΑΝΤΖΟΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



